**A 2017/2018-as bajnoksággal kapcsolatos főbb tudnivalók.**

* A bajnoki szezon július utolsó hétvégéjén - 2017. július 29-30. -  kezdődik a Magyar Kupa és a Fejér Megyei Kupa mérkőzésekkel.
* A Magyar Kupa további mérkőzései  augusztusban hétvégeken és szerdánként lesznek, a pontos menetrend a nevezők számának ismeretében várható.
* A bajnokságok első fordulója 2017. augusztus 12-13-án lesz.
* Az U-16 és öregfiúk bajnokság a leendő munkaértekezleten a csapatokkal megbeszéltek szerint – később - fog kezdődni.
* A 2. fordulót 2017. 08. 19-én, szombaton lesz, mivel augusztus 20-án nem rendezhetünk bajnoki- és kupamérkőzéseket.
* Az átigazolással, igazolással kapcsolatban a "Integrált futball alkalmazás (IFA) játékos és szakember ügyintézés tudnivalói” dokumentumból tájékozódhatnak.
* Az átigazolási időszakokról részletes információt a csatolt mellékletben találnak.
* Mellékeljük az új igazoló és átigazoló lapot, valamint ahol van pénzmozgás ahhoz a megállapodás mintát és a működési költségtérítéses szabályzatot.
* A versenyengedély díjak, nevezési-, tagsági díjak, pályahitelesítési díjak, igazolási és átigazolási díjak, valamint a versenyeztetési költségek a 2017/2018-as bajnoki évben továbbra is 90%-os MLSZ támogatással csökkentve kerülnek kiszámlázásra, tagszervezeteinknek a fenti tételek esetében csak a tényleges költség 10%-át kell megfizetni! A fizetendő tagdíj és nevezési díj táblázatot mellékeljük
* A 2017/2018-as bajnoki évre érvényes versenyengedélyeket Július 1-je után lehet igényelni az IFÁ - ban.
* A Versenyengedélyek jele,  a tavalyihoz hasonlóan:   Megyei I., II., III. osztályban egyaránt "D" jelű versenyengedély lesz érvényben, az 1999. 01. 01. után születettek részére pedig "I" jelű versenyengedélyt kell váltani, amellyel bármelyik bajnokságban pályára tudnak lépni.
* Felhívjuk figyelmüket, hogy a mindenki számára elérhető ifa.mlsz.hu programon keresztül lehet kiválasztani azokat a labdarúgókat, akiknek versenyengedélyt szeretnének kiváltani. A kiválasztás után automatikusan látjuk a versenyengedély kérelmeket.  
  Ennek menete: ifa.mlsz.hu – belépés kód jelszóval – sportszervezetek oldala –ügyintézés, adminisztráció – játékos ügyintézés -  versenyengedély fül – alul tömeges kérelem – új kis ablakban szűrőket beállítani /sportág, évad, szűkítés/ - kiválasztani a megfelelő betűjeleket /D, I, Gy-s/ alul tovább gomb.
* Kérjük, hogy a betelt sportorvosi lapokat mielőbb küldjék be, cseréjük továbbra is díjmentes.